บาทเปิด 31.53บาทต่อดอลลาร์ แข็งค่า
เงินบาทเปิดตลาด 31.53บาทต่อดอลลาร์ แข็งค่าหลังดอลล์อ่อน ตลาดจับตาตัวเลขจ้างงานนอกภาคเกษตรสหรัฐฯ 
5 มิ.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 31.53 บาท/ดอลลาร์ จากเย็นวานนี้ที่ปิดตลาดที่ระดับ 31.59/61 บาท/ดอลลาร์
"ดอลลาร์ในตลาดโลกอ่อนค่าเมื่อเทียบกับสกุลสำคัญ...เมื่อคืนนี้ ECB ออกมาตรการกระตุ้นเศรษฐกิจมากกว่าที่คาด ส่งผลทำให้ยูโรแข็งค่า ขณะที่ราคาทองคำฟื้น อาจจะทำให้มี Flow ส่งออก"นักบริหารเงิน ระบุ
นักบริหารเงิน คาดว่า เงินบาทจะเคลื่อนไหวในกรอบ 31.50-31.60 บาท/ดอลลาร์ โดยตลาดรอดูตัวเลขการจ้างงานนอกภาคเกษตรของสหรัฐฯ คืนนี้ซึ่งตลาดคาดหวังว่าน่าจะออกมาดี
"ช่วงนี้ตลาดพยายามตอบรับข่าวดีเพราะจุดต่ำสุดน่าจะผ่านไปแล้ว ซึ่งถ้าตัวเลขดังกล่าวออกมาดี อาจจะมีแรงเทขายดอลลาร์ต่อเนื่อง"นักบริหารเงิน กล่าว